Ο ρόλος των Μέσων Κοινωνικής Δικτύωσης στη διαδρομή νεαρών προσφύγων προς την Ελλάδα
Creators: name: Μπακιρτζή, Κατερίνα Ανδρέα
Publisher: name: Aristotle University of Thessaloniki
Year: 2018
Subjects: Μέσα Κοινωνική Δικτύωσης
Πρόσφυγες
Διαδίκτυο
Social media
Refugees
Internet

description: Η παρούσα εργασία εξετάζει τον ρόλο των Μέσων Κοινωνικής Δικτύωσης και των εφαρμογών ανταλλαγής μηνυμάτων στην μεταναστευτική διαδικασία νεαρών προσφύγων και ειδικότερα των ασυνόδευτων ανήλικων προσφύγων που έχουν φτάσει στην Ελλάδα και διαμένουν σε δομές φιλοξενίας στη Θεσσαλονίκη. Το θέμα προσεγγίζεται μέσω ημιδομημένων συνεντεύξεων που καταγράφουν τις εμπειρίες και τις αντιλήψεις 10 εργαζομένων διαφόρων ειδικοτήτων σε δομές φιλοξενίας της περιφερειακής ενότητας Θεσσαλονίκης. Οι συμμετέχοντες αναπτύσσουν καθημερινή επαφή και σχέση με τους ασυνόδευτους ανήλικους πρόσφυγες, καθώς αποτελούν τους πρώτους ενήλικες που φροντίζουν σε οργανωμένες δομές τα ανήλικα παιδιά που είτε αποφασίζουν να ζητήσουν άσυλο στην Ελλάδα και το ταξίδι τους ολοκληρώνεται, είτε σε κάποια άλλη ευρωπαϊκή χώρα. Τα δεδομένα αναλύθηκαν με την μέθοδο της ποιοτικής θεματικής ανάλυσης. Τα ευρήματα ανέδειξαν πέντε βασικές λειτουργίες των ΜΚΔ και των εφαρμογών ανταλλαγής μηνυμάτων στην χρήση τους από τους ασυνόδευτους ανήλικους πρόσφυγες (κοινωνική αλληλεπίδραση, διασκέδαση, ενημέρωση, έκφραση, πολιτισμικές επιρροές). Επιπλέον τα ευρήματα καταδεικνύουν πως τα ΜΚΔ και οι εφαρμογές ανταλλαγής μηνυμάτων έχουν επηρεάσει την μεταναστευτική διαδικασία καθώς συμβάλουν θετικά επιτρέποντας την ενίσχυση και διατήρηση του κοινωνικού τους κεφαλαίου με την επαφή με το οικογενειακό και φιλικό τους περιβάλλον ή την δημιουργία νέων δεσμών με άλλους πρόσφυγες και με την πρόσβαση σε χρήσιμες πληροφορίες. Παράλληλα όμως συμβάλλουν και αρνητικά καθώς διευκολύνουν την δράση των κυκλωμάτων διακίνησης και την πρόσβαση σε παραπλανητικές και ψευδείς πληροφορίες. Τέλος οι εργαζόμενοι στις δομές φιλοξενίας εκτιμούν πως τα ΜΚΔ θα μπορούσαν να χρησιμοποιηθούν προς όφελος των νεαρών ασυνόδευτων προσφύγων κατά την μεταναστευτική διαδικασία από θεσμικούς και ανθρωπιστικούς φορείς παρέχοντας αξιόπιστη πληροφόρηση, με την προϋπόθεση ότι αυτή θα είναι προσβάσιμη σε όλους ανεξαρτήτως της γλώσσας ή του βαθμού του αλφαβητισμού τους.
description: This study aims at investigating the role of social media on young refugees’ journey and especially on the migration process of unaccompanied minor refugees, who live in refugee hosting facilities in Thessaloniki. Employing a qualitative research methodology, semi-structured interviews were conducted. Ten members of the facilities' staff participated in the study in order to gather their views and experiences. Data analyzed with thematic analysis. The outcomes of the research indicate five basic functions (social interaction, entertainment, information, expression, cultural influences) of social media on their use by unaccompanied minor refugees. Additionally social media influence the migration process by their contribution to young refugees' social capital and access to information, in a positive (connect with family, friends, other refugees, useful information) or negative way (fake news, misinformation, trafficking). Lastly social media could be useful for official and humanitarian organizations in order to protect and help unaccompanied minor refugees by providing reliable information accessible on their language and regardless of their literacy skills.